A BIZOTTSÁG 1611/2006/EK RENDELETE
(2006. október 27.)
az 1788/2003/EK tanácsi rendelet I. mellékletében a 2005/2006-os időszakra megállapított nemzeti referenciamennyiségek szállításai és közvetlen eladásai közötti felosztásról szóló 832/2006/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékágazatban illeték megállapításáról szóló, 2003. szeptember 29-i 1788/2003/EK tanácsi rendeletre (1) és különösen annak 8. cikke (1) bekezdésére,
mivel:
(1)
A 832/2006/EK bizottsági rendelet (2) meghatározza a 2005. április 1-je és 2006. március 31-e közötti időszakra vonatkozóan a „szállítások” és a „közvetlen eladások” közti felosztást.
(2)
Az 1788/2003/EK rendelet 8. cikke (1) bekezdésének az 1406/2006/EK rendelettel beiktatott második albekezdése előírja, hogy a 2005/2006-os időszakra vonatkozóan a Cseh Köztársaság, Észtország, Ciprus, Lettország, Litvánia, Magyarország, Lengyelország, Szlovénia és Szlovákia tekintetében a Bizottság az érintett tagállam kérésére kiigazíthatja a nemzeti referenciamennyiségeknek a „szállítások” és a „közvetlen értékesítések” közötti felosztását. E kérelmet 2006. október 10. előtt be kell nyújtani a Bizottság számára.
(3)
Ciprus, Lengyelország, Magyarország és Szlovénia időben kérte, hogy a nemzeti referenciamennyiségeket szállításokról közvetlen értékesítésekké változtassák.
(4)
Ezért Ciprus, Lengyelország, Magyarország és Szlovénia tekintetében a 2005. április 1. és 2006. március 31. közötti időszakra a nemzeti referenciamennyiségek a „szállítások” és a „közvetlen értékesítések” között új felosztást kell meghatározni.
(5)
Ezért a 832/2006/EK rendeletet módosítani kell.
(6)
Az ebben a rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 832/2006/EK rendelet mellékletét az ennek a rendeletnek a mellékletében szereplő szöveg váltja fel.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. október 27-én.